देश के कुश्ती के स्तर में और अधिक सुधार करने के लिए भारतीय कुश्ती संघ ने भारत की एक स्पोर्ट बिजनेस कंपनी स्पोर्टी सोल्यूशंस से हाथ मिला लिया है. इस कंपनी का काम देश में खेलों को व्यवसायिक रूप से बढ़ाना है. देश में कुश्ती के निरंतर ग्रोथ के लिए भारतीय कुश्ती संघ और स्पोर्टी सोल्यूशंस ने लंबे समय के लिए एक दूसरे से डील की है. कंपनी कुश्ती के लिए नए प्रतियोगी, व्यवसायिक लिहाज से प्रतियोगिता और ब्रॉडकास्ट वैल्यू आदि बनाएगी. ये कंपनी मीडिया, इवेंट आदि के लिए भारतीय कुश्ती संघ की सलाहकार के रूप में भी काम करेगी.